ועדת החוקה, חוק ומשפט, כנסת 15, פרוטוקול מספר 532, 2002-10-29 11:30

מיכאל איתן: אני פותח את הישיבה.

מיכאל איתן: אני מבקש להביא לאישור את הרכב ועדת המשנה לבחינת קידום החוקה לישראל.

מיכאל איתן: ההצעה שלי כוללת את חבר-הכנסת יוסי כץ כממלא מקום היושב-ראש, זאת בהסכמתה של חברת-הכנסת ענת מאור.

ענת מאור: אנחנו רוצים שני יושבי-ראש.

מיכאל איתן: זה לא הולך.

מיכאל איתן: אני משבח את חברת-הכנסת ענת מאור על הסכמתה לעמוד מאחורי יוסי כץ.

מיכאל איתן: המינוי הזה ישקף עקרון חשוב והוא שהדבר נעשה בהסכמה רחבה.

מיכאל איתן: בוועדת המשנה יהיה נציג אחד מסיעת מרצ, נציג אחד מסיעת ש"ס.

קולט אביטל: יש נציג אחד לכל סיעה?

מיכאל איתן: כך אני חושב.

קולט אביטל: אם כך, אם חבר-הכנסת יוסי כץ מייצג אותנו אין לנו זכות לנציג.

מיכאל איתן: יש לי קושי כי אחרת זה יתנפח למימדים גדולים.

מיכאל איתן: נבדוק את כל ההרכב ונראה.

מיכאל איתן: ההצעה שלי כוללת נציג אחד מכל המפלגות עד 5 חברים כשמצרפים שני נציגים נוספים של בני מיעוטים – את טלב אלסאנע ואת איוב קרא.

איוב קרא: אני גם נציג הליכוד וגם נציג המיעוטים.

אליעזר כהן: אין לי התנגדות.

מיכאל איתן: מקובל עלי שאיוב קרא יהיה נציג הליכוד אבל הבנתי שגם זאב בוים.

אליעזר כהן: בוים אמר לי שהוא הנציג של הליכוד.

מיכאל איתן: נתת לי שני שמות מהליכוד.

מיכאל איתן: אני לא יכול לתת לליכוד שני נציגים, ולעבודה נציג אחד.

אליעזר כהן: צריך להיות נציג מכל מפלגה.

מיכאל איתן: דורית, תקראי בבקשה את השמות.

דורית ואג: אליעזר כהן היושב-ראש, יוסי כץ ממלא מקום היושב-ראש.

דורית ואג: חברי הוועדה מהסיעות: הליכוד – איוב קרא שהוא ממלא-מקום בוועדה, העבודה-מימד – יוסי כץ.

אופיר פינס-פז: אם אתם מסכימים שממלא-מקום היושב-ראש יהיה ממפלגת העבודה, אנחנו בעצמנו נקבע את זה, יכול להיות שזה יהיה יוסי כץ או מישהו אחר.

מיכאל איתן: זו זכותכם.

אליעזר כהן: ליוסי כץ יש שני תארים בוועדת החוקה.

דורית ואג: העבודה-מימד יקבעו נציג אחד שגם יהיה ממלא-מקום היושב-ראש.

דורית ואג: מי נציג ש"ס?

יאיר פרץ: יאיר פרץ.

דורית ואג: אבל יאיר פרץ איננו חבר בוועדת החוקה.

עו"ד סיגל קוגוט: צריך רק חבר קבוע בוועדה.

דורית ואג: על-פי החלטת ועדת הכנסת יש לש"ס שני מקומות של חברים קבועים, ושני מקומות לממלאי מקום שרק אחד מהם מאויש.

דורית ואג: לחבר-הכנסת פרץ יש מקום אבל הוא צריך להסדיר זאת דרך ועדת הכנסת.

דורית ואג: משינוי – יוסף לפיד.

מיכאל איתן: הוא מועמד גם לממלא-מקום.

דורית ואג: ממרצ – אמנון רובינשטיין הוא חבר הוועדה אבל הוא יעזוב, ענת מאור היא ממלאת מקום.

מיכאל איתן: תהיה ענת מאור.

דורית ואג: מהמפד"ל- שאול יהלום.

מיכאל איתן: תרשמי אותו.

דורית ואג: ממפלגת המרכז – נחמה רונן.

דורית ואג: מיהדות התורה – אברהם רביץ.

דורית ואג: מישראל בעלייה – מרינה סולודקין.

דורית ואג: אלה 11 סיעות שיש להן ייצוג בוועדת החוקה.

מיכאל איתן: ההצעה שלי להרכב הוועדה היא: אליעזר כהן יושב-ראש, ממלא-מקום היושב-ראש יהיה מסיעת העבודה, איוב קרא מהליכוד, יאיר פרץ מש"ס, ענת מאור ממרצ, שאול יהלום מהמפד"ל, טומי לפיד משינוי, מרינה סולודקין מישראל בעלייה, אברהם רביץ מיהדות התורה, ועוד נציג אחד של סיעות ערביות כך שטלב אלסאנע יהיה החבר המשלים.

אופיר פינס-פז: מי הם חברי העבודה בוועדת החוקה?

דורית ואג: יש 5 חברים בוועדה: קולט אביטל, יעל דיין, יוסי כץ, אופיר פינס-פז, דליה רבין-פילוסוף.

דורית ואג: אני שוב קוראת את הרשימה: אליעזר כהן מסיעת האיחוד הלאומי – היושב-ראש.

דורית ואג: סיעת העבודה תודיע מי הוא ממלא-מקום היושב-ראש.

דורית ואג: חברי הוועדה הם: טלב אלסאנע מרע"מ, שאול יהלום מהמפד"ל, יוסף לפיד משינוי, מרינה סולודקין מישראל בעלייה, אברהם רביץ מיהדות התורה, ענת מאור ממרצ, איוב קרא מהליכוד, נציג של ש"ס בלי שם עד שיאיר פרץ יסדיר את חברותו בוועדה.

מיכאל איתן: מי בעד הרכב הוועדה?

מיכאל איתן: הצבעה הרכב הוועדה אושר פה אחד

מיכאל איתן: הוועדה אושרה פה אחד.

מיכאל איתן: תודה רבה.